CELEX: 62012CA0292
Language: da
Date: 2013-12-12 00:00:00
Title: Sag C-292/12: Domstolens dom (Femte Afdeling) af 12. december 2013 — Ragn-Sells AS mod Sillamäe Linnavalitsus (anmodning om præjudiciel afgørelse fra Tartu Ringkonnakohus — EstLand) (Præjudiciel forelæggelse — direktiv 2008/98/EF — håndtering af affald — artikel 16, stk. 3 — nærhedsprincippet — forordning (EF) nr. 1013/2006 — overførsel af affald — blandet kommunalt affald — industri- og bygningsaffald — offentligt udbud angående tildeling af tjenesteydelseskoncession til indsamling og transport af affald, som produceres i en kommune — pligt for den virksomhed, der tildeles kontrakten, til at transportere det indsamlede affald til behandlingsanlæg, som er udpeget af den koncessionsgivende myndighed — nærmeste egnede behandlingsanlæg)

22.2.2014   
            
            
               DA
            
            
               Den Europæiske Unions Tidende
            
            
               C 52/14
            
         Domstolens dom (Femte Afdeling) af 12. december 2013 — Ragn-Sells AS mod Sillamäe Linnavalitsus (anmodning om præjudiciel afgørelse fra Tartu Ringkonnakohus — EstLand)
   (Sag C-292/12) (1)
   
   (Præjudiciel forelæggelse - direktiv 2008/98/EF - håndtering af affald - artikel 16, stk. 3 - nærhedsprincippet - forordning (EF) nr. 1013/2006 - overførsel af affald - blandet kommunalt affald - industri- og bygningsaffald - offentligt udbud angående tildeling af tjenesteydelseskoncession til indsamling og transport af affald, som produceres i en kommune - pligt for den virksomhed, der tildeles kontrakten, til at transportere det indsamlede affald til behandlingsanlæg, som er udpeget af den koncessionsgivende myndighed - nærmeste egnede behandlingsanlæg)
   2014/C 52/22
   Processprog: estisk
   
      Den forelæggende ret
   
   Tartu Ringkonnakohus
   
      Parter i hovedsagen
   
   
      Sagsøger: Ragn-Sells AS
   
      Sagsøgt: Sillamäe Linnavalitsus
   
      Sagens genstand
   
   Anmodning om præjudiciel afgørelse — Tartu Ringkonnakohus — fortolkning af artikel 102 TEUF og artikel 106, stk. 1, TEUF samt artikel 16, stk. 3, i Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312, s. 3) — procedure for offentligt udbud angående transport af kommunalt affald — betingelse i dokumenterne vedrørende udbuddet, hvorefter den fremtidige koncessionshaver kun skal transportere affaldet til to affaldsbehandlingsanlæg, som driver virksomhed på den pågældende kommunes område, selv om der på markedet findes andre tjenesteydere, der opfylder kravene — eneret til at behandle kommunalt affald — misbrug af dominerende stilling
   
      Konklusion
   
   
               1)
            
            
               Bestemmelserne i Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald, sammenholdt med artikel 16 i Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver, skal fortolkes således, at
               
                           —
                        
                        
                           disse bestemmelser tillader en kommune at forpligte den virksomhed, der har til opgave indsamle affald på dens område, til at transportere blandet kommunalt affald indsamlet fra private husholdninger, og i givet fald fra andre producenter, til det nærmeste egnede behandlingsanlæg, som er etableret i samme medlemsstat som denne kommune
                        
                     
                           —
                        
                        
                           disse bestemmelser ikke tillader en kommune at forpligte den virksomhed, der har til opgave at indsamle affald på dens område, til at transportere industri- og bygningsaffald, som er produceret på dens område, til det nærmeste egnede behandlingsanlæg, som er etableret i samme medlemsstat som denne kommune, når dette affald et bestemt til nyttiggørelse, såfremt producenterne af dette affald er forpligtede til enten at overføre affaldet til nævnte virksomhed eller at levere det direkte til dette anlæg.
                        
                     
         
               2)
            
            
               Artikel 49 TEUF og artikel 56 TEUF finder ikke anvendelse på en situation som den i hovedsagen foreliggende, hvor samtlige elementer findes inden for en enkelt medlemsstat.
            
         
      (1)  EUT C 243 af 11.8.2012.